Singer Aaron Carter found dead in Bathtub আমেৰিকান গায়ক আৰু অভিনেতা এৰন কাৰ্টাৰৰ ৰহস্যজনকভাৱে মৃত্যু হৈছে। মৃত্যুৰ সময়ত তেওঁৰ বয়স আছিল ৩৪ বছৰ।
এৰনৰ মুখপাত্ৰই মৃত্যুৰ বিষয়ে নিশ্চিত কৰিছে। এনে কৰুণ ঘটনা কেনেকৈ সংঘটিত হৈছিল আৰু ইয়াৰ কাৰণ কি আছিল তাৰ এতিয়া তদন্ত কৰি থকা হৈছে।
এৰন 'বেকষ্ট্ৰীট বয়জ' তাৰকা নিকৰ সৰু ভায়েক। এৰন বেকষ্ট্ৰীট ভইচৰ সৈতেও জড়িত আছিল। ইয়াৰ উপৰিও, সংগীত জগততো তেওঁৰ এক সুকীয়া পৰিচয় আছিল।
এৰনে সাত বছৰ বয়সত সংগীতৰ জগতত আত্মপ্ৰকাশ কৰিছিল। ন বছৰ বয়সতে তেওঁৰ প্ৰথম এলবাম মুকলি হয়।
বাতৰি অনুসৰি, শনিবাৰে ৰাতিপুৱা কেলিফৰ্ণিয়াৰ লেঙ্কাষ্টাৰত থকা তেওঁৰ ঘৰৰ বাথটাবত এৰনৰ মৃতদেহ উদ্ধাৰ হয়।
এৰন আৰু তেওঁৰ বাকদত্তা মেলানিয়া মাৰ্টিনৰ এটা সন্তান আছে। যোৱা বছৰ তেওঁলোকৰ পুত্ৰৰ জন্ম হৈছিল।
প্ৰসিদ্ধ তথা জনপ্ৰিয় সংগীতশিল্পী এৰন কাৰ্টাৰৰ এনে আকস্মিক মৃত্যুত বিশ্বৰ সংগীত জগতত শোকৰ ছাঁ পৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
